La recaptació tributària consisteix en l'exercici de les funcions administratives conduents al cobrament dels deutes tributaris.
La gestió d'aquesta funció de recaptació es porta a terme en dos períodes: voluntari i executiu.
- Per a les liquidacions i les sancions fermes notificades prèviament i no ingressades el dia del venciment, el període executiu comença l'endemà de l'acabament del termini voluntari d'ingrés.
- En el cas de deutes a ingressar per autoliquidació si s'ha presentat la documentació dins de termini sense fer l'ingrés del deute ni demanar ajornament, fraccionament o compensació, el període executiu comença l'endemà de la finalització del termini d'ingrés que estableixi la normativa del tribut.
En el cas que l'autoliquidació s'hagi presentat fora de termini i no s'ingressi el deute ni es sol·liciti ajornament, fraccionament o compensació en el moment de presentar-la, el període executiu comença l'endemà de la presentació.
Iniciat el període executiu l'Agència Tributària de Catalunya pot enviar una carta "Recordatori de deute no ingressat en període voluntari".
Amb aquesta comunicació, l'òrgan de recaptació recorda que ha transcorregut el període voluntari de pagament del deute i permet realitzar el pagament amb el recàrrec reduït del 5%, sempre que s'efectuï abans que es notifiqui la provisió de constrenyiment o es publiqui al butlletí oficial.
Cal tenir present que aquesta carta recordatori és merament informativa, no es notifica amb constància de recepció.
No és un acte administratiu, no comporta una declaració, ni constitueix, conforma, reconeix o denega cap dret o obligació, per aquest motiu no pot ser objecte de recurs de reposició ni de reclamació economicoadministrativa.
S'inicia amb la notificació de la provisió de constrenyiment a la persona deutora, en la qual s'identifica el deute pendent i se li requereix perquè efectuï el pagament dins el termini establert.
En la provisió de constrenyiment s'adverteix que, si no s'efectua l'ingrés, es procedirà a l'embargament de béns.
Respecte a l'embargament sobre els béns de la persona deutora, se segueix l'ordre de preferència determinat legalment.
El procediment de constrenyiment acaba amb el pagament del deute, amb l'acord que declari el crèdit total o parcialment incobrable, un cop declarades fallides la persona obligada al pagament i les altres responsables, o amb l'acord d'extinció del deute per qualsevol altra causa legal.
En els crèdits declarats incobrables, el procediment es podrà reprendre, dins el termini de prescripció, quan es tingui coneixement de la solvència de la persona deutora o responsables.
- Deutes notificats entre els dies 1 i 15 de cada mes: fins al dia 20 del mateix mes o el dia hàbil immediatament posterior.
- Deutes notificats entre el 16 i últim de cada mes: fins al dia 5 del mes següent o el dia hàbil immediatament posterior.
Si no s'ingressa el deute tributari dins d'aquests terminis, la recaptació s'efectuarà de forma coercitiva per la via de constrenyiment sobre el patrimoni de la persona obligada al pagament.
Informació sobre com fer el pagament:
a) Meritació dels recàrrecs del període executiu, que són de tres tipus:
- El 5%, si es paga el deute abans que es notifiqui la provisió de constrenyiment.
- El 10%, si es paguen el deute i el recàrrec dins el termini de pagament obert per la notificació de la provisió de constrenyiment.
- El 20%, més els interessos de demora, si el pagament es fa fora dels terminis indicats anteriorment.
b) Execució del patrimoni de la persona deutora, si no s'ingressa en el termini establert.
Quan el deute estigui garantit mitjançant un aval o qualsevol altre tipus de garantia, els òrgans de recaptació competents l'executaran en primer lloc.
El procediment de constrenyiment acaba amb el pagament del deute, l'acord de fallida de la persona obligada al pagament i les altres responsables o l'acord d'extinció del deute per qualsevol altra causa legal.
En els crèdits declarats incobrables, el procediment es podrà reprendre, dins el termini de prescripció, quan es tingui coneixement de la solvència de la persona deutora o responsable.
La sol·licitud d'ajornament i fraccionament en període executiu es pot presentar en qualsevol moment, sempre que no s'hagi produït una notificació de l'acord d'alienació de béns embargats.
Podeu consultar més informació sobre la documentació, el lloc i el model de sol·licitud a l'apartat: